PTT บวก 3% ทุบสถิติ “ออลไทม์ไฮ” เก็งงบฯ Q4/60 โตแกร่งรับราคาน้ำมันพุ่งแรง
PTT บวก 3% ทุบสถิติ "ออลไทม์ไฮ" เก็งงบฯ Q4/60 โตแกร่งรับราคาน้ำมันพุ่งแรง ล่าสุด ณ เวลา 11.22 น. ราคาอยู่ที่ 486 บาท เพิ่มขึ้น 16 บาท หรือ 3.40% สูงสุดที่ระดับ 488 บาท ต่ำสุดที่ระดับ 478 บาท ด้วยมูลค่าการซื้อขาย 1.92 พันล้านบาท
15 ม.ค. 2561

ผู้สื่อข่าวรายงานว่า ราคาหุ้น บริษัท ปตท. จำกัด (มหาชน) หรือ PTT ณ เวลา 11.22 น. ราคาอยู่ที่ 486 บาท เพิ่มขึ้น 16 บาท หรือ 3.40% สูงสุดที่ระดับ 488 บาท ต่ำสุดที่ระดับ 478 บาท ด้วยมูลค่าการซื้อขาย 1.92 พันล้านบาท โดยราคาหุ้นปรับตัวขึ้นสูงสุดนับตั้งแต่เข้าซื้อขายในตาดหลักทรัพย์ เมื่อวันที่ 06 ธ.ค. 2544

ทั้งนี้ คาดว่าปัจจัยที่ส่งผลให้ราคาหุ้นปรับตัวขึ้นแรงในวันนี้ มาจากนักลงทุนเข้ามาซื้อเก็งกำไร หลังราคาน้ำมันนิวไฮในรอบ 3 ปี
ด้าน บล.ฟินันเซีย ไซรัส ระบุในบทวิเคราะห์ว่า ราคาน้ำมันพุ่งสูงสุดในรอบ 3 ปี จากภาวะตลาดที่ตึงตัว การลดกำลังการผลิตของกลุ่มประเทศผู้ส่งออกน้ำมัน (โอเปก) และรัสเซียอย่างต่อเนื่อง ขณะที่สต็อกน้ำมันดิบของสหรัฐฯ ลดลงอีก 12 ล้านบาร์เรล
นอกจากนี้สถานการณ์ประท้วงที่อิหร่านอาจส่งผลให้เกิดการคว่ำบาตรอิหร่านอีกครั้ง ราคาน้ำมันที่ปรับขึ้นแรงเป็นบวกกับ SET Index และกลุ่มพลังงานซึ่งมีน้ำหนัก 25% ของตลาด “เก็งกำไร” กลุ่มที่เกี่ยวข้องกับน้ำมัน เช่น PTTEP, PTTGC, BANPU, STA
 